text: Børnene får kniven
  23 august 2010 kl. 11.25
  Det bliver daginstitutionerne og folkeskolen kniven rammer, når Haderslev Kommune fra næste år skal spare millionvis af kroner.
  En nedskæring på 163 millioner kroner. 
  Det er, hvad borgerne i Haderslev Kommune kommer til at mærke konsekvenserne af fra 2011 og fremefter.
  Besparelsesrunden rammeri høj grad børne- og familieområdet. Her skal der spares hele 86 millioner kroner.
  
  Både store og små
  Hårdest går det ud over blandt andet daginstitutionerne, hvor tre institutioner må vinke farvel til udvidede åbningstider. 
  De tre institutioner er Kastaniegården i Gram, Møllebakken i Vojens og Frk. Michaels Børnehave i Haderslev.
  I folkeskolen bliver antallet af specialklasser skåret ned med 10 procent.
  
  Lukning af folkeskoler
  Derudover er der afsat et stort beløb til reduktion via omlægning og struktur, som dækker over lukning af folkeskoler og andre børneinstitutioner. 
  Haderslev Kommune vil i første omgang få et privat analysefirma til at vurdere området, inden der tages endelig beslutning.
  Afgørelsen omkring lukningerne skal falde senest den 25. november 2010. 
  Se sparekataloget på Haderslev Kommunes hjemmeside
  Haderslev Kommunes sparekatalog
  Sådan spares de 161 millioner kroner:
  Ældre og handicappede: 42 millioner
  Sundhed og forebyggelse: 5 millioner 
  Børn og familieområdet: 86 millioner
  Beredskabsstyrelsen: 0,8 millioner
  Kultur: 6 millioner
  Økonomiudvalget: 4 millioner 
  Plan og miljø: 13 millioner. 
  Arbejdsmarked og erhverv: 4,5 millioner
  
  